A képen Betűtípus, Grafika, embléma, fehér látható

Automatikusan generált leírás

**Mezőgazdasági Genetikai Erőforrások Igazgatóság**

**Kitöltési útmutató**

**A papíralapú\* Gazdálkodási Napló kitöltéséhez**

**Verzió: 2.0**

**Utolsó frissítés dátuma: 2024.11.20.**

\*a Nébih által közzétett formanyomtatvány vagy a formanyomtatvánnyal megegyező adattartalmú dokumentum kinyomtatva kézzel vagy számítógépen Excel formátumban

**Tartalomjegyzék**

[I. Bevezetés 4](#_Toc184802928)

[II. Gazdálkodási Napló adatlapjai 5](#_Toc184802929)

[1. Gazdálkodó adatok 5](#_Toc184802930)

[2. Terület összesítő 5](#_Toc184802931)

[3. Termőhely adatok 6](#_Toc184802932)

[4. Hasznosítás-szántó 7](#_Toc184802933)

[5. Hasznosítás-ültetvény 8](#_Toc184802934)

[6. Hasznosítás-gyep 9](#_Toc184802935)

[7. Agrotechnikai műveletek 10](#_Toc184802936)

[8. Tápanyag utánpótlás 11](#_Toc184802937)

[9. Tápanyaggazdálkodási terv 12](#_Toc184802938)

[10. Öntözés 12](#_Toc184802939)

[11. Növényvédelmi megfigyelések 13](#_Toc184802940)

[12. Növényvédelem 14](#_Toc184802941)

[13. Legeltetés 16](#_Toc184802942)

[14. Talajvizsgálatok 17](#_Toc184802943)

[15. Szervestrágyával kapcsolatos események 18](#_Toc184802944)

[16. Állatállomány változás 19](#_Toc184802945)

|  |  |  |
| --- | --- | --- |
|  | **Hatálybalépés dátuma** | **Módosítás** |
| *1.0* | 2023.09.01. | *Első kiadás* |
| *2.0* | *2024.10.21.* | *Második kiadás* |

# I. Bevezetés

Jelen segédlet célja, hogy azok a gazdálkodók, akik papír alapon kívánják vezetni a Gazdálkodási Naplót (a továbbiakban: GN), a lehető legpontosabb adattartalommal tudják tölteni azt.

Mindez segíti az – érintett jogszabályok és pályázati felhívások alapján szükséges – e-GN 2025. január 31-ig történő feltöltését, az adatszolgáltatásokat és az esetleges helyszíni ellenőrzést is.

A 15/2024. (IV. 9.) AM rendelet (a továbbiakban: EK rendelet) alapján a Nemzeti Élelmiszerlánc-biztonsági Hivatal (a továbbiakban: Nébih) honlapján közleményben közzétett Gazdálkodási Napló formanyomtatványán túl a nyomtatvány adattartalma szerinti napló is elfogadott.

Az EK rendelet alapján, ha jogszabály vagy pályázati felhívás eltérően nem rendelkezik, a Nébih honlapján közleményben közzétett GN vezetését az egységes kérelem benyújtásától, de legkésőbb az egységes kérelem benyújtására nyitva álló határidő utolsó napjáig meg kell kezdeni, és azt a tárgyév egésze vonatkozásában kell vezetni.

Figyelem! A 2023. évhez képest változás történt az AÖP-ben résztvevő gazdálkodók kötelezettségei tekintetében. A Gazdálkodási Napló kitöltése már nem jogosultsági feltétel. Azonban az EK rendelet 7. §-a alapján a támogatásban résztvevőknek kötelező az adatszolgáltatás, mely egyrészt az egyes gyakorlatokhoz tartozó agrotechnikai műveletek egységes kérelemben történő benyújtásából, másrészt a permetezési adatok Gazdálkodási Naplóban történő vezetéséből és elektronikus Gazdálkodási Naplóban történő benyújtásából vagy az egységes kérelem keretében történő megadásából áll. A legeltetési napló vezetése továbbra is kötelező annak a gazdálkodónak, aki valamely AÖP keretében választható legeltetéses gyakorlatot kívánja betartani.

Az egységes kérelem rendelet hatálya alá nem tartozó intézkedések esetében, ahol a GN vezetése kötelezettségként került meghatározásra, a pályázati felhívásban foglaltak szerint kell a kedvezményezetteknek eljárnia.

Az a minimális adattartalom került meghatározásra, amelyet a Gazdálkodási Naplónak valamely támogatási program miatt mindenképp tartalmaznia kell.

A segédlet tartalmazza a nyilvántartandó termelési alapadatok rögzítésének és összesítésének módját, valamint az egyes előírások esetében teljesítendő sajátosságokat, utalva az egyes naplórészek személyi, területi hatályára, továbbá az adatok rögzítésének gyakoriságára.

# II. Gazdálkodási Napló adatlapjai

## Gazdálkodó adatok

**Gazdálkodási év:** Az adott naptári évet kell beírni, jelen esetben a 2024. évet

**Gazdálkodó neve:** A Gazdálkodási Napló vezetésére kötelezett teljes neve, vagy a jogi személy megnevezése.

**FELIR azonosító:** Minden élelmiszerlánc és agrárágazati szereplőnek rendelkeznie kell FELIR azonosítóval. Amennyiben nem rendelkezik FELIR azonosítóval, a Nébih Ügyfélprofil Rendszerén keresztül, a Nébih ügyfélszolgálatán vagy az illetékes vármegyei Kormányhivatalnál is intézhető az azonosító igénylése.

**Támogatási azonosító:** Magyar Államkincstárnál (továbbiakban: Kincstár) nyilvántartott egyedi azonosító.

**Kapcsolattartó adatok:** Csak abban az esetben kell kitölteni, ha a gazdálkodó nem azonos a kapcsolattartóval.

**Szakirányító/szakértő adatok:** Abban az esetben kell tölteni, ha a gazdálkodó alkalmaz növényvédelmi szakirányítót és/vagy talajtani szakértőt.

**Jogosultság, Kötelezettség:** A gazdálkodó területeit érintő, igénybe vett támogatások szerinti kötelezettségek felsorolása.

## Terület összesítő

**Hasznosítás teljes területe (ha):** A gazdaság teljes területét kell négy tizedes pontossággal hektárban, hasznosítási irányonként megadni a gazdálkodó által benyújtott egységes kérelemmel megegyezően, illetve amennyiben van olyan terület, ami egységes kérelemben nem szerepel, de azon gazdálkodik azt is fel kell tüntetni.

**Termeléshez kötött támogatásba vont terület (ha):** A termeléshez kötött támogatásba bevitt területet négy tizedesjegy pontossággal hektárban kifejezve kell megadni.

**AKG támogatásba vont terület (ha):** Az agrár-környezetgazdálkodási támogatásba bevitt területet négy tizedesjegy pontossággal hektárban kifejezve kell megadni.

**ÖKO támogatásba vont terület (ha):** Azökológiai gazdálkodás támogatásba bevitt területet négy tizedesjegy pontossággal hektárban kifejezve kell megadni.

**AÖP támogatásba vont terület (ha):** Az agro-ökológiai program támogatásba bevitt területet négy tizedesjegy pontossággal, hektárban kifejezve kell megadni.

**Nitrátérzékeny terület (ha):** A teljes nitrátérzékeny területet négy tizedesjegy pontossággal hektárban kifejezve kell megadni.

## Termőhely adatok

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám). Amennyiben nem szerepel a terület az egységes kérelemben akkor üresen kell hagyni. Egy táblához csak egy táblasorszám rendelhető hozzá.

**Kötelezettségvállalás egyedi azonosító (AKG/ÖKO KET):** AzAKG, ÖKOtámogatási kérelemben szereplő kötelezettségvállalással érintett egybefüggő terület (a továbbiakban: KET) azonosítóját kell feltüntetni.

**Hasznosítási mód:** Valós hasznosítási mód megadása (szántó, ültetvény-gyümölcsös, ültetvény-szőlő, ültetvény-egyéb, gyep, nádas, erdő, halastó).

**Földhasználat joga:** Meg kell adni a földterület használatának jogcím kódját **(T**-tulajdon, **B**-földhaszonbérlet, **KH-**közeli hozzátartozó, **Sz**-szívességi földhasználat, **K**-vagyonkezelő, **V**-többféle földhasználat vegyesen, **E**-egyéb).

**Terület (ha):** A vonatkozó növénykultúrával érintett terület hektárban megadott nagysága négy tizedesjegy pontossággal.

**Terület típus:** A terület típusát kell megadni, mely lehet „szabadföldi”, vagy „zárt termesztőberendezés”.

**Kezelési terv száma (nádas):** A kezelési terv számát akkor kell megadni, amennyiben a nádas természetvédelmi területen van és már elkészült a kezelési terve is.

**Ültetvény azonosító (szőlő):** Szőlő művelési ág esetén kell megadni, amennyiben rendelkezik a gazdálkodó Nébih által generált ültetvény azonosítóval.

**Termőhely adatok (hrsz, koordináta, cím):** Háromféle helyadatból egyet meg kell adni, ez lehet helyrajzi szám, koordináta vagy cím adat. Koordináta esetén táblán belüli pont koordinátát kell megadni a WGS84 koordinátarendszerben tizedes fokban (xx,xxxxxx yy,yyyyyy).

**Jogosultságok, Kötelezettségek (AÖP, AKG, ÖKO, Natura 2000 gyep, nitrátérzékeny területek, egyéb):**

AKG esetén a tematikus előíráscsoportokhoz tartozó azonosító kódokat, AÖP esetén az adott gyakorlattal közvetlenül vagy közvetve érintett táblák vonatkozásában kell a gyakorlatokhoz tartozó kódokat megadni az *1. számú melléklet* szerint.

ÖKO, Natura 2000 támogatásokat és a nitrát kötelezettségeket „X” jellel kell jelölni a területre vonatkozóan.

**Egyéb:** Táblaszinten meg kell adni a további jogosultságokat és kötelezettségeket az *1.számú mellékletben* felsorolt listából.

## Hasznosítás-szántó

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám). Egy táblához csak egy táblasorszám rendelhető hozzá.

**Hasznosítási kód:** A termesztett növény hasznosítási kódja a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* felsorolt listából.

**Vetés típusa:** Meg kell adni, hogy a vetés típusa főnövény, másodvetés vagy ökológiai jelentőségű másodvetés.

**Ökológiai gazdálkodás:** „X” jellel kell jelölni, amennyiben a területen ökológiai gazdálkodást folytatnak függetlenül attól, hogy részt vesz-e a terület ökológiai gazdálkodás támogatásban, vagy sem.

**Növényfajta:** A fajta pontos meghatározása az ökológiai gazdálkodás támogatás jelölésekor és termeléshez kötött támogatás igénybevételekor kötelező, egyéb esetben célszerű.

**Vetőmag szaporulati foka:** Az állami fajta elismeréssel rendelkező szaporítóanyag esetén fel kell tüntetni a szaporulati fokot, mely rövidítve is jelölhető: „**SE**” (szuper-elit), „**E**” (elit), „**I.-II.-III**.” szaporulati fokozatok, illetve szaporulati fokozat nélküli „0” jelzés. A hibrid vetőmagvak (első generációs, azaz „**F1**” nemzedékből származó) esetén a javasolt jelölés: „**H**”. A tájfajták esetében a jelölés „**TF**” (amennyiben megfelelnek a tájfajták állami elismeréséről, valamint vetőmagvak előállítási és forgalmazási feltételeit szabályozó 104/2009. (VIII. 05.) FVM rendeletnek).

**Vetőmag eredete:** A lehetőségek a Vásárolt (**V**), a Saját termelésű ellenőrzött vagy utántermesztett (**S**), a Termeltetés (**T**), vagy az Utántermesztett (nem minősített) szaporítóanyag (**UT**).

**Vetőmag kezeltsége: „K**”-val jelölendő a kezelt, csávázott, „**N**”-nel a natúr, azaz kezeletlen szaporítóanyag.

Egyes esetekben előfordulhat, hogy többféle vetőmag kerül egy táblában felhasználásra (pl. takarmánykeverékek, zöld ugar), ilyenkor a valóságnak megfelelően többes jelölés is lehetséges (pl. S/V vagy K/N, stb.).

**Vetőmag tételazonosító szám:** A minősített szaporítóanyag-tételazonosító adatait tartalmazó egyedi számsor, azonosító szám. Ilyen azonosító például a fémzárszám, amely a fémzároló ország jelzésével kezdődik, a fémzárolás évének utolsó két számjegyével folytatódik és ezt követi a törzs- és tételszám (például: H-23-125/0123). Ez a forma csak és kizárólag a szántóföldi fémzárolt kultúrák esetében helytálló. A VTSZ (vám tarifaszám) nem fogadható el tételazonosító számként!

**Terméshozam terv (t/ha):** A terület (ha) vonatkozásában a tervezett terméshozam megadása, tonnában kifejezve.

**Terméshozam tény (t/ha):** A terület (ha) vonatkozásában a tényleges terméshozam megadása, tonnában kifejezve.

## Hasznosítás-ültetvény

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám). Egy táblához csak egy táblasorszám rendelhető hozzá.

**Hasznosítási kód:** A termesztett növény hasznosítási kódja a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* felsorolt listából.

**Nem termő ültetvény:** „X” jellel kell jelölni, amennyiben az ültetvény még nem fordult termőre.

**Ökológiai gazdálkodás:** „X” jellel kell jelölni, amennyiben a területen ökológiai gazdálkodást folytatnak függetlenül attól, hogy részt vesz-e a terület ökológiai gazdálkodás támogatásban, vagy sem.

**Növényfajta:** A fajta pontos meghatározása az ökológiai gazdálkodás támogatás jelölésekor kötelező, egyéb esetben célszerű.

**Telepítés éve:** A telepítés évét kell felvezetni. (A telepítés évét a gyümölcsültetvény-kataszter nyilvántartásban rögzített adatokkal összhangban kell megadni.)

**Művelési mód:** Az ültetvényre jellemző művelési módot kell megjelölni a *2. számú melléklet* szerint.

**Sor- és tőtáv:** A jellemző tenyészterület értékeit (sor- és tőtáv méterben megadva egy tizedesjegy pontosságig) kell beírni.

**Állománysűrűség telepítéskor (tő/ha):** A telepítéskori állománysűrűséget kell megadni.

**Állománysűrűség jelenlegi (tő/ha):** Az adott évi állománysűrűséget kell megadni.

**Terméshozam terv (t/ha):** A terület (ha) vonatkozásában a tervezett terméshozam megadása, tonnában kifejezve.

**Terméshozam tény (t/ha):** A terület (ha) vonatkozásában a tényleges terméshozam megadása, tonnában kifejezve.

**Madárodúk száma (db/ha):** Az ültetvényben elhelyezkedő madárodúk számát kell megadni, AKG támogatás esetén kötelezően kitöltendő.

**Ízeltlábú búvóhely (m2/ha):** Az ültetvényben elhelyezkedő ízeltlábú búvóhelyek számát kell megadni, AKG támogatás esetén kötelezően kitöltendő.

**Szexferomoncsapdák (db/ha):** Az ültetvényben elhelyezkedő szexferomoncsapdák számát kell megadni, AKG támogatás esetén kötelezően kitöltendő.

## Hasznosítás-gyep

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám). Egy táblához csak egy táblasorszám rendelhető hozzá.

**Hasznosítási kód:** Termesztett növény hasznosítási kódja a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* felsorolt listából.

**Ökológiai gazdálkodás:** „X” jellel kell jelölni, amennyiben a területen ökológiai gazdálkodást folytatnak függetlenül attól, hogy részt vesz-e a terület ökológiai gazdálkodás támogatásban, vagy sem.

**Legeltetés történt:** Amennyiben a területen történt legeltetés, az „**Igen**”, amennyiben a területen nem történt legeltetés, a „**Nem**” választ kell megadni.

**Kaszálások száma:** A *7. Agrotechnikai műveletek* laponfelvitt kaszálások db számát kell megadni.

**Kaszálás hozama (t/ha):** Az adott táblán a kaszálások összesített hozamát kell megadni t/ha-ban. Az adatoknak egyeznie kell a *7. Agrotechnikai műveletek* lapon levő adatokkal.

## Agrotechnikai műveletek

A műveleteket úgy kell vezetni, hogy abból a kultúrnövény termesztéstechnológiai lépései a vállalt kötelezettségek, támogatások előírásainak betartását alátámasztva adott naptári évben időrendben, megfelelő részletességgel, világosan kiderüljenek, azok áttekinthetőek és rendszerezhetőek legyenek.

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Hasznosítási kód:** Termesztett növény hasznosítási kódja a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* felsorolt listából.

**Művelet:** A termesztéshez közvetlenül kapcsolódó, a vállalt kötelezettségek, támogatások előírásainak betartását alátámasztó műveleteket kell megnevezni, melyeket a 7. számú melléklet tartalmaz. A tápanyag utánpótlást, az öntözést, a növényvédelmi megfigyelést, a növényvédelmi kezeléseket, valamint a legeltetést itt nem kell feltüntetni, azokat külön adatlapon kell vezetni. Mikrobiológiai készítmény, valamint karbamid műtrágya talajba dolgozását (mint agrotechnikai műveletet) itt kell feltüntetni, ugyanakkor a kijuttatás további adatait a „Tápanyag utánpótlás” betétlapon kell felvezetni.

**Művelet dátum (tól-ig):** Meg kell adni a művelet kezdeti és vég dátumát. Amennyiben a művelet egy napot vett igénybe, elegendő az adott napot beírni, záró dátum több napon át végzett művelet esetén adandó meg.

**Művelettel érintett terület (ha):** Az adott művelet által érintett terület nagyságát kell rögzíteni hektárban, négy tizedesjegy pontossággal.

**Kijuttatott anyag, melléktermék, felhasznált szaporítóanyag:** A művelethez kapcsolódó kijuttatott anyag, betakarított termék(ek), melléktermék(ek), szaporítóanyag megnevezése. (Felhasznált szaporítóanyag fajtái: vetőmag, palánta, hagyma, hagymagerezd, dugvány, gumó).

**Fajlagos mennyiség 1 ha-ra vonatkozóan:** Az 1 hektárra kijuttatott anyagok, betakarított termékek vagy felhasznált szaporítóanyag mennyiségét kell megadni.

**Mértékegység:** A vonatkozó mértékegység megadása.

**Hozam (t vagy nádkéve):** A hozam mennyiségét kell megadni tonnában, illetve a termelői nádkéve mennyiségét az adott területen.

**Tarló méret (nád cm):** Nád esetén a tarló méretét kell beírni cm-ben.

## Tápanyag utánpótlás

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Művelet időpontja (tól-ig):** Meg kell adni a művelet kezdeti és vég dátumát. Amennyiben a művelet egy napot vett igénybe, elegendő az adott napot beírni, záró dátum több napon át végzett művelet esetén adandó meg.

**Művelettel érintett terület (ha):** Az adott művelet által érintett terület nagyságát kell rögzíteni hektárban, négy tizedesjegy pontossággal.

**Istállótrágya típusa:** Meg kell adni, hogy baromfi, juh, kecske, ló, sertés, szarvasmarha trágyája, vagy vegyes trágya került kijuttatásra.

**Termésnövelő/Műtrágya megnevezése:** Be kell írni a kijuttatott termésnövelő anyag/műtrágya kereskedelmi megnevezését. A Magyarországon engedélyezett termésnövelők hivatalos adatbázisa az alábbi linken érhető el.

**Kijuttatás inhibitorral:** „X” jellel kell jelölni, amennyiben a kijuttatás inhibitorral történt.

**Kijuttatott egyéb engedélyköteles/bejelentésköteles anyag megnevezése:** A következőkből kell kiválasztani: hígtrágya, szennyvíz, szennyvíziszap, szennyvíziszap komposzt, nem veszélyes hulladék, melléktermék, mederiszap.

**Hígtrágya kijuttatás módja:** A következőkből kell választani: Felszíni öntözés bedolgozás nélkül; Felszíni öntözés, bedolgozással egy menetben; Felszíni öntözés, bedolgozással két menetben (24 órán belül); Csúszócsöves/csőfüggönyös kijuttatás; Vonszolt csöves (csúszótalpas v. csúszócsoroszlyás) kijuttatás; Injektálás, sekély (5-8 cm); Injektálás, mély (12-18 cm)

**Vásárlás időpontja:** Abban az esetben kell megadni, ha a vásárolt trágya kijuttatását nem előzi meg tárolás.

**Átadó neve, FELIR azonosítója:** Az istállótrágyát/Hígtrágyát átadó gazdálkodó FELIR számát kell rögzíteni. Az Élelmiszerlánc-felügyeleti Információs Rendszer tartalmazza az élelmiszerlánc és agrárágazati szereplők és tevékenységük közhiteles adatait elektronikus formában, s ehhez kapcsolódik a FELIR szám, amelynek felépítése kettő betű és hét szám.

A FELIR számok a Nébih honlapján is megkereshetők: <https://portal.nebih.gov.hu/felir-kereso>.

**Fajlagos mennyiség 1 ha-ra vonatkozóan:** Az 1 hektárra kijuttatott termékek fajlagos mennyiségét kell megadni.

**Kijuttatott N (kg/ha):** Az1 hektárra vonatkoztatott nitrogén hatóanyagtartalmát kell rögzíteni.

**Kijuttatott P2O5 (kg/ha):** Az1 hektárra vonatkoztatott foszfor hatóanyagtartalmát kell rögzíteni.

**Kijuttatott K2O (kg/ha):** Az1 hektárra vonatkoztatott kálium hatóanyagtartalmát kell rögzíteni.

**Pentozánhatás miatt kijuttatott N (kg/ha):** 1 hektárra vonatkozóan, a pentozánhatás miatt kijuttatott N hatóanyagtartalmat kell megadni.

## Tápanyaggazdálkodási terv

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Hasznosítási kód:** Termesztett növény hasznosítási kódja a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* felsorolt listából.

**Max hatóanyag N (kg/ha):** A maximálisan kijuttatandó N hatóanyag mennyiséget kell megadni.

**Max hatóanyag P2O5 (kg/ha):** A maximálisan kijuttatandó foszfor hatóanyag mennyiséget kell megadni.

**Max hatóanyag K2O (kg/ha):** A maximálisan kijuttatandó kálium hatóanyag mennyiséget kell megadni.

**Tápanyaggazdálkodási terv alapja:** A mezőkben „x” jellel kell megadni a tápanyagazdálkodási terv alapját képező módszert, mely lehet:

* Egyszerűsített mérlegszámítás,
* Talajvizsgálat,
* Levélanalízis.

## Öntözés

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Vízkivétel helye:** A vízkivételi mű vízjogi engedély szerinti megnevezését kell beírni.

**Vízkivétel engedély száma:** A vízkivételi engedély számát kell beírni.

**Művelettel érintett terület (ha):** Az adott művelet által érintett terület nagyságát kell rögzíteni hektárban, négy tizedesjegy pontossággal.

**Művelet időpontja (tól-ig):** Meg kell adni a művelet kezdeti és vég dátumát. Amennyiben a művelet egy napot vett igénybe, elegendő az adott napot beírni, záró dátum több napon át végzett művelet esetén adandó meg.

**Öntözés mód:** Az alábbi öntözési módokból kell kiválasztani:

* árasztó,
* lineár (esőszerű),
* csévélődobos (esőszerű),
* mikróöntözés (csepegtető),
* altalajöntözés (felszín alatti).

**Öntözés forrása:** Meg kell adni, hogy az öntözés forrása:

* felszíni víz,
* felszín alatti víz,
* parti szűrésű víz.

**Mennyiség (m3):** A ténylegesen kijuttatott vízmennyiséget kell megadni m3-ben.

**Üzemóra:** A vízkivitel tényleges időtartamát kell beírni.

**Kijuttatott anyag, készítmény neve**: Amennyiben az öntözés során történt tápanyag kijuttatás, meg kell adni a készítmény nevét.

**Hatóanyag neve**: Az öntözéssel kijutatott hatóanyag nevét kell megadni.

**Fajlagos mennyiség 1 ha-ra vonatkozóan:** Az 1 hektárra kijuttatott termékek fajlagos mennyiségét kell megadni.

**Mértékegység**: A kijuttatott termékre vonatkozó mértékegységet kell megadni.

**Kijuttatott mennyiség N, P2O5, K2O (kg/ha):** Amennyiben a kijuttatott anyag főtápelemeket tartalmazó trágya, akkor annak kg/ha-ra számított hatóanyag-tartalmát kell megadni.

## Növényvédelmi megfigyelések

Kitöltése, azaz a megfigyelés mindenkori bejegyzése, mindig **meg kell, hogy előzze a mindenkori növényvédelmi intézkedést, beleértve az érintett, növényvédelmi célú agrotechnikai eljárásokat is.** A válaszintézkedések során szükséges a megfigyelésre történő hivatkozást a *7. Agrotechnikai műveletek*, vagy a *12. Növényvédelem* lapon rögzíteni. A 43/2010. (IV. 23.) FVM rendelet 8. számú mellékletének, vagyis az integrált növényvédelem általános elveinek betartása kötelező. Ennek keretein belül fontos szerepe van a károsítók folyamatos, a helyszínen végzett megfigyeléseinek, a tudományosan megalapozott előrejelzéseknek, hogy a növényvédelem fenntartható és okszerű legyen. A növényvédelmi megfigyelés tehát része kell legyen a mindennapi gazdálkodói gyakorlatnak (dokumentálni kell), azonban a rendelet alapján jelenleg nem kötelező azt rögzíteni az e-GN felületén (egyes támogatások azonban előírhatják, pl. AKG).

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Művelet időpontja (tól-ig):** Meg kell adni a megfigyelés kezdeti és vég dátumát, amely lehet a kezelést megelőzően vagy a kezelés dátumával megegyező napon. Amennyiben a művelet egy napot vett igénybe, elegendő az adott napot beírni, záró dátum több napon át végzett művelet esetén adandó meg.

**Művelettel érintett terület (ha):** Az adott művelet által érintett terület nagyságát kell rögzíteni hektárban, négy tizedesjegy pontossággal.

**Megfigyelés módja/eszköze:**

* **Saját megfigyelés**, amely magában foglalja a növényvédelmi tanácsadóval együtt megállapított veszélyforrások észlelését, helyi előrejelzését is.
* **Különböző speciális előrejelzések**, amelyek külön szerződés alapján válnak hozzáférhetővé, vagy amelyeket az állami jelzőrendszeren keresztül (például rajzási riasztás), sajtótermékekben, vagy egyéb módokon tesznek közzé.

A megfigyelés eszközére történő utalás akkor szükséges, ha a megfigyelés valamilyen speciális eszközt (például műszert, csapdát) is igényel. Ilyen esetekben utalni kell az eszköz leírására, illetve a szükséges beszerzések bizonylataira, melyek az ellenőrzés során kerülnek megtekintésre.

**Károsító/védekezés oka:** A védekezést szükségessé tevő károsító megnevezését kell rögzíteni. A károsító fogalma alatt a potenciális gazdasági jelentőséggel bíró kórokozót, gyomnövényt vagy kártevőt értjük. **Rögzítendő minden olyan tényező** (pl. a külső környezeti tényezők, vagy az előrejelzések eredményei, azok forrására való hivatkozás), **amely megalapozza a növényvédelmi (növényvédőszeres) kezelés, vagy más intézkedés szükségességét.**

**Fertőzés mértéke:** Rögzíteni szükséges a károsítás mértékét %-ban, vagy azt, hogy megelőzés.

**Fertőzés állapota:** Lehet:

* csekély: amennyiben még látható jelek nincsenek, vagy minimálisak,
* közepes: amennyiben az állomány felén észlelhető valamely tünet,
* erős: jellemző tünetek kiterjedtek;
* súlyos: az egész tábla érintett jellemző tünetekkel.

## Növényvédelem

**A növényvédelmi tevékenységről szóló 43/2010. (IV. 23.) FVM rendelet szerint az értékesítési célra szánt növény, növényi termék előállítása, raktározása és feldolgozása során végzett növényvédőszeres kezelésekről minden gazdálkodó számára előírt kötelezettség a permetezési napló vezetése.**

Azadatlap „permetezési napló”-nak minősül, így ennek vezetésével a gazdálkodó eleget tesz a vonatkozó jogszabály által előírt kötelezettségének.

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Művelet időpontja (tól-ig):** Meg kell adni a kezelés időpontját, annak elvégzését követően. Amennyiben a művelet egy napot vett igénybe, elegendő az adott napot beírni, záró dátum több napon át végzett művelet esetén adandó meg.

**Művelettel érintett terület (ha):** Tekintettel arra, hogy a növényvédelmi kezelések részlegesek is lehetnek (pl. a kártevőre irányított, nem a kultúra által borított teljes területet érintő növényvédelmi kezelések, „foltkezelés”, nem termelő tájképi elemek növényvédőszer mentessége), így itt a ténylegesen kezelt terület nagyságát kell jelezni hektárban, négy tizedesjegy pontossággal.

**Kezelés módja:** Itt lehet megadni az elvégzett kezelés mikéntjét: szántóföldi, ültetvényes, légi, zárt termesztőberendezés.

**Kezelés eszköze:** Itt lehet megadni a kezelés során alkalmazott eszközt: önjáró, vontatott, függesztett, háti, kézi, repülő, helikopter, drón, zárt termesztőberendezés, egyéb.

**Növényvédőszer:** A felhasznált növényvédőszer kereskedelmi megnevezését kell itt megadni.

A növényvédőszer kiválasztásakor figyelemmel kell lenni arra, hogy annak hatóanyaga összhangban legyen az adott előírásokban alkalmazható növényvédőszerekkel, és adott kultúrában adott módon alkalmazható az engedélyokirat szerint.

Magyarországon engedélyezett növényvédő szerek hivatalos adatbázisa:

<https://novenyvedoszer.nebih.gov.hu/Engedelykereso/kereso>

**Hatóanyag:** Az eGN-ben ez a cella automatikusan töltődik a beírt növényvédőszer alapján, a mező kitöltése a papíralapú naplóban is kötelező.

A felhasznált növényvédőszert alkotó hatóanyagok nevét kell itt feltüntetni. Amennyiben adott növényvédőszerben több hatóanyag is szerepel, azok egy sorban rögzíthetők.

**Kultúra:** A kezelt kultúra fajszintű – hasznosítási kód – megnevezését kell rögzíteni a [*25/2024. (IV. 11.) számú Kincstár Közlemény*](https://www.mvh.allamkincstar.gov.hu/tamogatasok-listazo/-/tamogatas/25-2024-iv-11-szamu-kincstar-kozlemeny) *1. számú mellékletében* szerint.

**Élelmezés-egészségügyi idő (ÉEVI):**

A kijuttatott növényvédőszer engedélyokirata tartalmazza, mind a munkaegészségügyi, mind az „élelmezés-egészségügyi” várakozási időket, amelyek betartása kötelező. Több készítmény együttes (egy időben történő) felhasználása (tankkeverék) esetén a leghosszabb várakozási időt kell figyelembe venni. Az élelmezés-egészségügyi várakozási időt a fenti szabályok figyelembevételével kell feltüntetni.

**Dózis:** Az alkalmazott dózis megállapításakor, valamint a felhasználhatóság egyéb kérdéseiben szigorúan be kell tartani az engedélyokiratban leírtakat. A felhasznált növényvédőszer fajlagos mennyiségét és az alkalmazott mértékegységet kell rögzíteni.

**Permetlé mennyiség, mértékegység:** A kijuttatott permetlé tekintetében is meg kell határozni annak fajlagos mennyiségét és vonatkozó mértékegységét az engedélyokiratban foglaltak figyelembevételével.

## Legeltetés

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tábla egyedi azonosítója:** Egyedi azonosító (elnevezés), amely alapján az ügyfél számára könnyen azonosítható a termőterület.

**Tábla sorszám EK:** Az adott évi, Kincstárhoz benyújtott egységes kérelem szerinti azonosító (táblasorszám).

**Hasznosítás:** A legeltetett gyepterület jellegét – hasznosítási kód – kell megadni (állandó gyep/ideiglenes gyep, legeltetett vagy kaszált).

**Művelettel érintett terület (ha):** Az adott időpontban legeltetéssel érintett terület nagyságát kell jelezni hektárban, négy tizedesjegy pontossággal.

**Legeltetés módja:** A legeltetés módját kell megadni, melyek pl. a következők lehetnek:

* szakaszoló legeltetés,
* pásztoroló legeltetés.

**Legeltetés időpontja:** Meg kell adni a legeltetés kezdő és záródátumát. Amennyiben a művelet egy napot vett igénybe, abban az esetben a záró dátum a kezdő dátummal azonos kell, hogy legyen.

**Állatfaj:** A legeltetett állatok megadása a **„16. Állatállomány változás”** adatlapon található fajmegbontás szerint szükséges. Bérlegeltetés esetében a szerződés szerint kell az állatfajt ismertetni. Állatfaj lista a *3. számú mellékletben* található.

**Korcsoport:** A legeltetett állatok megadása a **„16. Állatállomány változás”** adatlapon található korcsoport szerint szükséges. Bérlegeltetés esetében a szerződés szerint kell a korcsoportot ismertetni. Korcsoport lista a *3.számú mellékletben* található.

**Darabszám:** A legeltetett állatok faj, fajta és korcsoport szerinti létszámát kell rögzíteni darabszámban.

**ÁE szám:** az 50/2008. (IV. 24.) FVM rendelet szerinti állategységben kifejezett állománynagyságot kell megadni.

**Átadó neve, FELIR azonosítója:** Az állatállományt a termelőnek bérbe átadó gazdálkodó FELIR számát kell rögzíteni. Az Élelmiszerlánc-felügyeleti Információs Rendszer tartalmazza az élelmiszerlánc és agrárágazati szereplők és tevékenységük közhiteles adatait elektronikus formában, ehhez kapcsolódik a FELIR szám, amelynek felépítése kettő betű és hét szám.

A FELIR számok a Nébih honlapján is megkereshetők:<https://portal.nebih.gov.hu/felir-kereso>.

A legeltetési naplót naptári évre, azaz a január 1-től december 31-ig terjedő időszakra kell vezetni. A következő évre vonatkozó legeltetésről már a következő évre vonatkozóan kell adatot szolgáltatni a legeltetési naplóban.

Az állatsűrűség vizsgálatakor a legeltetési napló mellett a gyep szemrevételezése alapján a látható fizikai terheltséget, a túllegeltetés jeleit is vizsgálja a hatóság.

## Talajvizsgálatok

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Kötelezettségvállalás egyedi azonosító:** Az AKG ültetvény és szántó tematikus előíráscsoportokban részt vevő gazdálkodónak kötelező vezetni az összes KET-re vonatkozóan. A KET sorszámát kell berögzíteni. Javasolható a Nitrátérzékeny szántóterületekre – vagy egyéb talajvizsgálatra kötelezett esetekben – is a nyilvántartás vezetése, ez esetben az adott évi táblaszám rögzítendő.

**Terület mérete:** Az adott KET, vagy tábla méretét kell megadni hektárban négy tizedesjeggyel.

**Labor vizsgálati azonosító:** A talajvizsgáló laboratórium által kiadott vizsgálati jegyzőkönyv sorszámát kell rögzíteni.

**Mintavétel dátuma:** Ittkell megadni a mintavétel időpontját, azaz azt a dátumot, amikor a Laborvizsgálati jegyzőkönyv szerint a talajminta átvételre került.

**Minták darabszáma:** A megjelölt területen begyűjtött minták darabszámát kell megadni.

Az AKG esetében a teljes támogatási időszak alatt minden évre vizsgálhatóan 5 évnél nem régebbi talajvizsgálati eredménnyel kell rendelkezni. Alapkövetelmény az AKG esetében, hogy a gazdálkodó akkreditált talajlaboratóriumban készített szűkített, vagy választható előírásként bővített talajvizsgálattal rendelkezzen. A talajvizsgálatokat dokumentálni kell annak megtörténtekor.

A mintavétel során figyelemmel kell lenni arra, hogy a mintavételi terület mérete nem lehet nagyobb, mint 5 hektár, amely lehetőség szerint homogén táblarészt jelent, illetve a minták száma megfelelően reprezentálja a kiválasztott táblarészlet talajtulajdonságait.

A mintavételi területfelosztást vázlatrajzzal is szemléltetni kell azért, hogy a következő kötelező talajmintavétel alkalmával is ugyanarról a kiválasztott mintavételi területről származzanak a minták, ahonnan korábban történt a mintavétel (a vázlatrajznak rendelkezésre kell állnia).

**Mintavétel mélysége (cm):** A mintavételi mélységet kell megadni cm-ben. Szántó és ültetvényterületeken jellemzően max. 5 hektárt jellemezhet 1 db minta (ültetvénynél kétrétegű: 0-30; 30-60 cm; szántónál: 0-30 cm-ből egyrétegű minta kell). A mintavétel során figyelemmel kell lenni arra, hogy az ültetvények esetében több mintavételi mélységből kell mintát venni, amelyek azonos sorban is jelölhetők.

**Talajvizsgálat típusa szűkített/bővített:** A talajmintavétel típusának megadása kötelező. A talajvizsgálatok eredményei a tápanyag-utánpótlás megalapozását jelentő tápanyag-gazdálkodási tervhez szolgáltatnak elengedhetetlen adatokat, ezért a szakszerű mintavétel módszereit javasolt mintavétel előtt áttanulmányozni vagy szakemberre bízni, hiszen ez az adatok felhasználhatóságát lényegesen befolyásolja.

## Szervestrágyával kapcsolatos események

A szervestrágya eseményeket **állattartó telepenként**, az adott **évben történt trágya-készletmozgások alapján** az **esemény után 15 napon belül rögzíteni kell**.

**Lap sorszáma:** Betelt oldal esetén a nyilvántartás vezetését folyamatos sorszámozással a következő oldalon kell folytatni.

**Tenyészet kód:** Az állattartó telepen lévő, vagy a trágyatároláshoz kötődő állatok tenyészetének kódját kell megadni. A mezőbe a gazdálkodóhoz regisztrált, Nébih által megadott tenyészetkód megadása szükséges, mely 6-7 számjegyből állhat.

**Tenyészet címe:** A tenyészethez kapcsolódó telep címét kell rögzíteni, amely a hivatalos nyilvántartásokban is szerepel.

**Tenyészet megnevezése:** Olyan elnevezés, amely alapján az ügyfél számára könnyen azonosítható a tenyészet.

**TH-KTJ:** Telephelyhez rendelt Környezetvédelmi Területi Jel számot rögzíteni kell. **Ezeket az azonosító számokat a területileg illetékes környezetvédelmi hatóságtól kell megkérni elektronikus úton (FAVI).**

**Trágyatároló jele:** Rögzíteni kell a trágyatárolók jelét, az EH-KTJ (engedélyköteles tevékenység helyéhez rendelt Környezetvédelmi Területi Jel) számot is. Ezt az azonosító számot is a területileg illetékes környezetvédelmi hatóságtól kell megkérni. Adott tenyészetben a trágyatároló jel nem ismétlődhet.

**Szervestrágya típusa:** Istállótrágya vagy hígtrágya megadása lehetséges.

**Tárolás módja (59/2008 FVM. rendelet)**: A *4. számú mellékletből* választandó.

**Hígtrágya tároló fedettsége:** Az alábbiakból lehet választani:

* Merev fedőtető, épített vagy sátorszerűen kialakított, szorosan záró tető
* Nem merev lapos fedés (úszó borítás), a borítás anyaga lehet fólia, vászon vagy egyéb erre alkalmas anyag
* Alacsony technológiájú úszótetők (szalma szecska, tőzeg, kéreg, könnyű, felfújt agyag granulátum
* Természetes kéreg
* A tároló nem fedett

**Tároló kapacitása, tonna, m3:** Atároló kapacitását kell rögzíteni, a trágya típusához rendelt mértékegység megjelölésével, mely lehet tonna vagy köbméter.

**Trágyakezelési esemény:** Az alábbiak alapján a szervestrágya készletmozgásait kell bemutatni az adott évre vonatkoztatva: előző évi maradvány, keletkezett, vásárolt, kijuttatott, átadott, feldolgozott, záró.

**Szervestrágya típus kódja (59/2008 FVM. Rend):** Az alábbiakból választandó: sertés, szarvasmarha, baromfi, juh, kecske, ló, vegyes.

**Feldolgozás technológia:** Meg kell adni az esetleges feldolgozás módját, amely az *5. számú mellékletből* választandó.

**Esemény időpontja:** Az esemény dátumát kell rögzíteni napi pontossággal.

**Trágya mennyisége:** Az eseménnyel, tárolással, átadás-átvétellel érintett istálló, vagy hígtrágya mennyiségét kell megadni tonnában, vagy m3-ben.

**Átadó/Átvevő neve, FELIR azonosítója:** Az istállótrágyát/hígtrágyát átadó vagy átvevő gazdálkodó FELIR számát kell rögzíteni. Az Élelmiszerlánc-felügyeleti Információs Rendszer tartalmazza az élelmiszerlánc és agrárágazati szereplők és tevékenységük közhiteles adatait elektronikus formában, ehhez kapcsolódik a FELIR szám, amelynek felépítése kettő betű és hét szám.

A FELIR számok a Nébih honlapján is megkereshetők:<https://portal.nebih.gov.hu/felir-kereso>

Amennyiben külön trágyamennyiségek külön tárolóban vannak, vagy külön „Trágyakezelési események” következnek be, vagy eltérő „Feldolgozás technológia” által érintett, vagy eltérő az „Átadó/Átvevő neve, FELIR azonosítója”, úgy külön-külön sorokba kell a rögzítést megtenni.

## Állatállomány változás

Az állatállományt állatfaj, fajta, korcsoport, tartási mód szerint külön-külön lapon kell rögzíteni. A tartásmód tekintetében egyszerre több típus is jelölhető, mivel az év során a tartásmód többször is változhat.

**Tenyészet kód:** A „TIR” szerinti tenyészet kódot kell feltüntetni.

**Állatfaj:** Állatfaj lista a *3. számú mellékletben* található.

**Fajta:** A fajta megadása kötelező.

**Korcsoport:** Korcsoport lista a *3. számú mellékletben* található.

**Tartási mód:** A tartásmód tekintetében az év során előforduló összes változatot fel kell tüntetni (kötött, boxos, szabad (istállózott, csoportos), rácspadlós (teljes), rácspadlós (részleges), ketreces, madárházas, mélyalmos, mélyalmos/rácspadlós, teraszos (patio). Kiegészítő tartási módok is megadhatók: kifutó, karám, legelő.

**Az ökológiai állattartás esetét külön is jelölni kell a táblázat fejlécében.**

**Trágyakezelés típusa:** Az alábbiakból megadandó:

almozott, mélyalmos, hígtrágyás, vegyes (szilárd + híg), trágyaszalagos, trágyaaknás, trágyatálcás (rácspadló alatt).

**NH3 csökkentési technológiák:** A *6. számú melléklet* szerinti kódtárból kell beírni az ammóniacsökkentés érdekében alkalmazott technológiát.

**Éves átlagos létszám:** Az állatlétszámot az év végén kell rögzíteni faj, fajta, tenyészet és korcsoport alapján a lentiek szerinti számítási mód szerint kettő tizedes pontossággal.

**Termelt tej mennyisége (liter):** Ha az állatfaj korcsoportja „Tejelő tehén”, „Anyajuh”, vagy „Anyakecske”, akkor a termelt tej mennyisége rögzítendő. A mező értéke 0 vagy 0-nál nagyobb egész szám lehet.

**Termelt tojás mennyisége (darab):** Ha az állatfaj korcsoportja „Tojótyúk”, akkor a termelt tojás mennyisége rögzítendő. A mező értéke 0 vagy 0-nál nagyobb egész szám lehet.

Az éves átlaglétszámot *(****V.*** *pont)* az évre vetítve kell meghatározni két tizedesjegy pontossággal.

**Az éves átlagos állatlétszám számításának módszertana képletszerűen:**

Éves átlagos állatlétszám =

ahol:

**Anyitó, Bnyitó,Xnyitó**= Adott időszak első napjának állatlétszám adata darabban (adott hónap első napja, pl. március 1.)

**Azáró, Bzáró, Xzáró**= Adott időszak utolsó napjának állatlétszám adata darabban (adott hónap utolsó napja, pl. április 30.)

**N** = havi nyilvántartás esetében 12

**Az éves átlagos állatlétszám számításának módszertana szövegszerűen:**

A számítás első lépéseként minden hónapra vonatkozóan átlagos állatlétszámot számolunk, a hónap első és utolsó napjának értékét összeadjuk, majd kettővel elosztjuk. Ezt követően minden hónap átlagot összeadunk, és a hónapok számával (12) elosztjuk. Végeredményként megkapjuk az éves átlagos állományi létszámot.

**„Állatállományváltozás oka”** táblázat egységben kell rögzíteni a **„Hó eleji létszámot”**, majd a hó közbeni eseményeket.

Létszám növekedés okai lehetnek: **„Szaporulat”**, **„Vétel”**; másik korcsoportból történő **„Átminősítés”**

Létszám csökkenésének okai lehetnek: **„Elhullás, kényszervágás”**; **„Értékesítés (saját fogyasztásra is)”**; másik korcsoportba történő **„Átminősítés (selejtezéssel is)”**.

A **„Hó eleji létszám”-**nak a fentiek szerinti csökkentés, vagy növekedés eredője a **„Hóvégi záró létszám”**.

Fentieket a 12 hónapra vetítve tölteni kell, havi „nullás” létszám esetén is.